钦定古今图书集成/明伦汇编/氏族典/第191卷 > 萧授
## 钦定古今图书集成/明伦汇编/氏族典/第191卷 > 萧授

按《明外史萧授传》：“授，华容人。洪武中，袭府军右卫千
户，从燕师，积功四迁至都指挥同知。永乐十六年，擢右军都督佥事，充总兵官，镇守湖广、贵州。诸蛮作乱，
授先后破擒之，蛮悉平。英宗即位，以授功多，进都督
同知，佩征蛮将军印，镇守如故。正统元年，普定蛮阿
运、阿哈等叛，授遣顾勇等𢭏擒阿哈辈。而广西蒙顾”
蛮、蒙再万纠十六洞及湖广逃民杨保行等蜂起，授
督兵围之。捷闻，进右都督。已而贵州生苗作乱，授督
兵大破之，生苗尽降。授在镇二十馀年，威信大行。寇
起辄破灭。规画部署，久益明练。论功，进左都督。召至
京，以老致仕。寻起视事右府。十年卒。赠临武伯，谥靖
襄。